Natten til tirsdag fandt politiet en 74 årig mand, der gik rundt på krykker på motorvejen.  

Klokken var omkring 04.00, da Nordjyllands Politi fik en melding om, at en ældre mand på krykker gik rundt på motorvejen ved Mariendalsmølle i Aalborg. Manden blev hentet af en patruljevogn, og kørt på en varmestue. Den 74-årige er fra Hornslunde på Lolland, og han ved ikke selv, hvorfor han gik rundt på en motorvej i Nordjylland, det oplyser vagtchef ved Nordjyllands Politi, Per Vagn Nielsen.